Kamu bisa jelasin ke aku soal 22 Méi dalam bahasa sunda?

22 Méi nyaéta poé ka-142 dina sataun (ka-143 dina taun kabisat) dina kalénder Gregorian, sésana 223 poé.

760 – Liliwatan Komét Halley nu kaopat welas kalina nu kungsi kacatetkeun

1176 – Urang Hasasin gagal nelasan Solehuddin di deukeut Aleppo.

1200 – Raja John ti Inggris jeung Raja Philip ti Perancis naréken Perjangjian Le Goulet.

1455 – Awal tina Perang Mawar: Dina Patempuran St. Albans Kahiji, Richard, Duke York, ngéléhkeun sarta nawan Raja Henry VI ti Inggris.

1520 – Pangbantéyan dina hajatan Toxcati lumangsung nalika rubuhna Tenochtitlan, ngakibatkeun malikna Suku Aztek ngalawanan ka Spanyol.

1629 – Kaésar Romawi Suci Ferdinand II jeung Raja Dénmark Christian IV néken Perjangjian Lübeck mungkas ilibiungna Dénmark dina Perang Tilu Puluh Taun.

1762 – Swédia jeung Prusia néken Perjangjian Hamburg.

1762 – Cimancur Trevi réngsé diwangun sarta dirasmikeun di Romawi.

1804 – Ékspédisi Lewis jeung Clark sacara rasmi dimimitian nalika Korp Panimuan miang ti St. Charles, Missouri.

1809 – Dina poé kadua tur pamungkas dina Patempuran Asper-Essling (di deukeut Wina, Austria), Napoléon I diusir ku pasukan musuhna dina kali kahijina.

1819 – SS Savannah miang ti Savannah, Georgia, AS, minangka lalampahan munggaran hiji kapal uap meuntas Samudera Atlantik.

1849 – Pibakaleun présidén AS, Abraham Lincoln ngaluarkeun patén pikeun panimuan lift boat (kapal jungjung), ngajadikeun dirina minangka hiji-hijina présidén AS nu kungsi ngabogaan patén.

1863 – Perang Sipil Amérika: Pasukan Union ngamimitian Pangepungan Hudson nu lumangsung salila 48 poé, panglila-lilana pangepungan dina sajarah militer AS.

1872 – Présidén Ulysses S. Grant ngasahkeun Akte Amnesti, mulangkeun hak-hak sipil jeung pulitik pinuh ka sakabéh urang Konfedérasi kajaba 500 urang simpatisan.

1900 –Associated Press diadegkeun di Kota New York minangka pausaahan warta nu teu nyokot kauntungan.

1906 – Wright sadulur meunangkeun patén pikeun “Mesin Hiber”.

1915 – Puncak Lassen bitu tohaga, hiji-hijina gunung api nu bitu di AS di abad 20 sajaba ti St. Helena.

1927 – Di deukeut Xining, Tionghoa, lini 8,3 Mw narajang, ngakibatkeun 200.000 urang palastra, salah sahiji lini pangarusakna di dunya.

1939 – Perang Dunia II: Jérman jeung Italia néken Pakta Waja.

1942 – Méksiko ngiluan dina Perang Dunia II, gabung ka kakuatan Sakutu.

1960 – Lini Tohaga Chili, kaitung nepi ka 9.5 mw, mangrupa lini panggedé-gedéna di dunia nu kungsi kacatetkeun.

1967 – Mesir nutup Selat Tiran pikeun kapal-kapal dagang Israél.

1968 – Kapal selam tanaga nuklir AS, Scorpion, tilem bareng jeung 99 jalma sajeroeunna, 400 mil ti kidul kulon Azores.

1972 – Sélong ngadopsi konstitusi anyar, jadi hiji républik sarta ngaganti ngaranna jadi Sri Langka jeung ngagabung kana Nagara-Nagara Pasamakmuran.

1977 – Jadwal pamungkas Éropa pikeun Orient Express (sabada 94 taun).

1990 – Yaman Kalér jeung Kidul ngahiji jadi Républik Yaman.

1992 – Bosnia jeung Hérzegowina, Kroasia jeung Sérbia asup ka PBB.

2000 – Di Sri Langka, leuwih ti 150 pangbarontak Tamil ditelasan dina dua poé patempuran ngarebutkeun Jaffna.

2002 – Juri di Birmingham, Alabama, ngadakwa manten anggota Ku Klux Klan, Bobby Frank Cherry pikeun panelasan opat wanita di taun 1963 dina pangeboman di Jalan Garéja Baptis.

2010 – Pasawat Boeing 737 Air India Express murag kana lamping nalika rék ngadarat di Mangalore, India, nelasan 158 tina 166 jalma sajeroeunna, minangka musibah muragna Boeing 737 pangpaarahna.

2010 – Waruga astronom Polandia, Nicolaus Copernicus, dikuburkeun deui di Katédral Frombork, Polandia, sabada kuburan ditéangan salila 200 taun.

2011 – Tornado EF5 narajang Joplin, Missouri, nelasan 158 jalma sarta ngajieun karusakan saharga $2,8 milyar.

2012 – Gedong Skytree Tokyo dibuka pikeun umum. Mangrupakeun pangjakungna munara di dunia (634 m) sarta struktur buatan jalma pangjangkungna kadua sabada Burj Khalifa (829,8 m).

2014 – Jéndral Prayut Chan-o-cha jadi pamingpin sawatara Thailand sabada hiji kudéta militer, tutuluyan tina kakacoan pulitik salila genep bulan.

2014 – Hiji beledugan lumangsung di Ürümqi, puseur wilayah kulon jauh Xinjiang, ngakibatkeun saheunteuna 43 jalma palastra sarta 91 lianna tatu.

2015 – Républik Irlandia jadi nagara munggaran nu ngameunangkeun kawin antar gay ngaliwatan hiji réferéndum umum.

2017 – Dua puluh dua jalma perlaya dina pangeboman di Konsér Ariana Grande di Arena Manchester.

2017 – Présidén AS Donald Trump nganjang ka Garéja Suci Sepulchre di Yerusalem sarta jadi présidén AS nu munggaran nu ngadatangan Témbok Kulon.

2019 – Majelis Umum PBB ngayakeun pamilihan hiji mosi nu ngutuk kana pangdiukan Inggris ka Kapuloan Chagos di Samudera India sarta sakuduna diasupkeun ka Mauritius.